open-index/open-wikipedia-markdown huggingface dataset:
கலைப்புலி ஜி. சேகரன்

**கலைப்புலி ஜி. சேகரன்** (*Kalaipuli G. Sekaran,* 1951/1952 – 13 April 2025) என்பவர் ஒரு தமிழ்த் திரைப்பட விநியோகஸ்தர், தயாரிப்பாளர், இயக்குநர், நடிகர் ஆவார்.

## தொழில்
ஜி. சேகரன் ஒரு திரைப்பட நிதியாளராகவும் விநியோகஸ்தராகவும் தனது தொழில் வாழ்க்கையைத் தொடங்கினார். பின்னர் எஸ். தாணு, சூரி ஆகியோருடன் இணைந்து கலைப்புலி பிலிம்சின் பங்குதாரராகவும் ஆனார். அவர்கள் கண்ணன் இயக்கிய *[[யார் (திரைப்படம்)|யார்?]]* (1985) படத்தின் வழியாக தயாரிப்பாளராக அறிமுகமானார்கள். மேலும், சேகரன் அப்படத்தில் எதிர்மறை பாத்திரத்தில் நடித்தார். பின்னர், ''ஊரைத் தெரிஞ்சுகிட்டேன்'' (1988), ''காவல் பூனைகள்'' (1989), ''உளவாளி'' (1994) உள்ளிட்ட படங்களை இயக்கினார். பின்னர், ஜமீன் கோட்டை (1995) படத்தில் முன்னணி நடிகராக நடித்தார். மேலும், *[[குடும்ப சங்கிலி]]* (1999) படத்திலும் முக்கியக் கதாபாத்திரத்தில் நடித்தார். அதன் பிறகு சேகரன் மீண்டும் படங்களை விநியோகிக்கத் தொடங்கினார்.

2000-களின் பிற்பகுதியில், இவர் விநியோகஸ்தர் சங்கத்தின் தலைவராகி, விநியோகஸ்தர்களின் குரலாக ஒலித்தார். 2008-ஆம் ஆண்டில், மாளவிகா நடித்த கட்டுவிரியன் என்ற பரபரப்பூட்டும் படத்தை இயக்கினார். மேலும் இப்படத்திற்கு இசையும் அமைத்தார். 2011-ஆம் ஆண்டில், கள்ளப்பருந்து என்ற படத்தின் தயாரிப்புப் பணியில் ஈடுபட்டார். ஆனால் படம் திரையரங்கில் வெளியாகவில்லை.

## திரைப்படங்கள்

## இறப்பு
சேகரன் ஏப்ரல் 13, 2025 அன்று தன்னுடைய 73ஆவது வயதில் சென்னையில் காலமானார். 

## மேற்கோள்கள்
 

பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
கைபோமித்ரா ஏட்ரிமா

*கைபோமித்ரா ஏட்ரிமா* (*Hybomitra aterrima*) எனப்படும் குதிரை ஈக்கள்  வகைகளுள் ஒன்றாகும். இவை டேபேனிடே எனப்படும் மாட்டு ஈ குடும்பத்தினைச் சார்ந்தவை.

## பரவல்
இந்த சிற்றினம் ஐரோப்பாவின் பெரும்பாலான பகுதிகளில் (ஆஸ்திரியா, பொசுனியா எர்செகோவினா, குரோவாசியா, பிரான்சு, ஜெர்மனி, கிரேக்கம், இத்தாலி, வடக்கு மக்கேதோனியா, உருமேனியா, எசுப்பானியா மற்றும் சுவிட்சர்லாந்து) காணப்படுகிறது.

## விளக்கம்
இடது|thumb|220x220px| ''கைபோமித்ரா ஏட்ரிமா''. முதுகுப்புறத் தோற்றம்
*கைபோமித்ரா ஏட்ரிமா*  நீளம் வரை வளரக்கூடியன.

உடல் கருப்பு நிறத்திலும் இறக்கைகள் ஒளி ஊடுருவும் வகையிலும், ஆர்4 இரத்த நாள் அடிப்பகுதியில் ஒரு சிறிய கருப்பு புள்ளி காணப்படும்.

முகம் கருப்பு நிறத்தில் முடிகளுடன் உள்ளது. நீள் உணர்கொம்புடன் காணப்படும். உணர்நீட்சி கருப்பு முடிகளுடன் கருப்பு நிறத்தில் இருக்கும். கூட்டுக் கண்கள் இரு பாலினத்திலும் நன்கு வளர்ந்தவை. இவை மூன்று நீல-சிவப்பு நிற குறுக்குவெட்டு பட்டைகள் கொண்ட ஒரு மாறுபட்ட வெளிர் பச்சை நிறமியைக் கொண்டுள்ளன.

*கைபோமித்ரா ஏட்ரிமா வர். ஆரிபிலா* (மீஜென்) அடிவயிற்றுத் தட்டுகளுடன் பின்புற விளிம்புகளில் தங்க-மஞ்சள் நிறத்துடன் இளம்பருவத்தில் அதிகமாகவோ அல்லது குறைவாகவோ கொண்டுள்ளது.
வலது|thumb|220x220px| கூட்டுக்கண்கள்

## உயிரியல்
இந்த குதிரை ஈக்களில் ஆண் ஈக்கள் தாவர சாறுகளை உண்கின்றன. அதே சமயம் பெண் ஈக்கள் பாலூட்டிகளின் இரத்தத்தை உண்கின்றன. ஏனெனில் இவை இனப்பெருக்கம் செய்வதற்கு இரத்த உணவு தேவைப்படுகிறது. இவை கால்நடைகளுக்கு மிகவும் எரிச்சலூட்டுவதாக இருக்கலாம், ஆனால் பொதுவாக அவை மனிதர்களைக் கடிக்காது.

## மேற்கோள்கள்


## வெளி இணைப்புகள்

*  
*    
* Diptera.info
* கோர் சோனெவெல்ட் இயற்கை வரலாறு புகைப்படங்கள்
* பயோடிவர்சிடாட் மெய்நிகர்

பகுப்பு:பூச்சிகள்
பன்காலாகாஜி குகைகள்

**பன்காலாகாஜி குகைகள்** (*Panhalakaji Caves*) என்பது மகாராட்டிரா மாநிலத்தின்  மும்பைக்கு 160 கி.மீ தெற்கே இரத்தினகிரி மாவட்டத்தில் அமைந்துள்ளது. இந்த குகை வளாகத்தில் சுமார் 30 பௌத்த குகைகள் உள்ளன .  பௌத்த சமயத்தின் பெரிய உட்பிரிவானஈனயானப் பிரிவு பொ.ச. 3 ஆம் நூற்றாண்டில் குகைகளை செதுக்கத் தொடங்கியது. தற்போதைய குகை 5இல் உள்ள தாது கோபுரத்துடன்   குகைகளில் பிராமி மற்றும் தேவநாகரி எழுத்துகளில் கல்வெட்டுகள் உள்ளன. பொ.ச. 10-11ஆம் நூற்றாண்டில், மற்றொரு பௌத்தக் குழுவான வச்சிரயான பௌத்தம், தங்கள் தெய்வங்களான அக்சோப்யா மற்றும் மகாசந்தரோஷனா ஆகியோருடன் குகை 10ஐ நிறுவியது. மேலும், அந்த பிராந்தியத்தில் அவர்களின் நடைமுறையையும் வலுப்படுத்தியது. சிலகாரா மன்னர்களின் ஆட்சியின் போது சிவன் மற்றும் கணபதி வழிபாடு இந்த இடத்தில் தொடங்கியது. இங்கு மொத்தம் 29 குகைகள் உள்ளன. அவற்றில் 28 குகைகள் கோட்ஜாயின் வலது கரையில் அமைந்துள்ளது.

முக்கியமான குகைகளின் பட்டியல் பின்வருமாறு:

* குகை 10இல் மகா-சந்திரரோஷனாவின் உருவம் உள்ளது. இது ஒடிசாவின் பண்டைய பௌத்த தளங்களுடன் இரத்னகிரியின் தொடர்பைக் குறிக்கிறது.
* குகை 14இல் நாத் பாந்தாவின் தெய்வங்கள் உள்ளன.
* குகை 19இல் சிவலிங்கம் உள்ளது. அதன் உச்சியில் இந்து வேதங்கள் உள்ளன.
* குகை 29ஐ நாத் பாந்தா பயன்படுத்தினார். இது கவுர் லீனா என்று பெயர் மாற்றப்பட்டது.
## எப்படி அடைவது
* தொடர் வண்டி: இரத்தினகிரி தொடர் வண்டி நிலையம் அருகிலுள்ளது. 
* சாலை வழியாக: தபோலி அருகே தேசிய நெடுஞ்சாலை 4இல் அமைந்துள்ளது. 

படிமம்:Cave_temple_at_panhaalekaji.jpg|தூண்கள்
படிமம்:Shilppatta.jpg|யானையின் உருவம்.
படிமம்:Panhalakaji Caves Dapoli 6.jpg|
படிமம்:Panhalakaji Caves Dapoli 3.jpg|
படிமம்:Panhalakaji Caves Dapoli 2.jpg
படிமம்:


## மேலும் படிக்க

## மேற்கோள்கள்

## வெளி இணைப்புகள்

* Map of Panhalakaji Caves 

பகுப்பு:மகாராட்டிர இந்துக் கோயில்கள்
பகுப்பு:குடைவரைச் சிற்பங்கள்
பகுப்பு:குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
சிசுதான்

**சிசுதான்** (பாரசீகம்: سیستان) என்பது தற்போதைய கிழக்கு ஈரான் (சீசுத்தானும் பலுச்சிசுத்தானும் மாகாணம்) மற்றும் தெற்கு ஆப்கானித்தானில் (நிம்ரூசு, எல்மந்து, கந்தகார்) அமைந்திருந்த ஒரு வரலாற்றுப் பகுதியாகும். இப்பகுதி பண்டைய காலங்களில் சகாசுதான் (سَكاستان, "சகாக்களின் நிலம்") என்று அழைக்கப்பட்டது. பெரும்பாலும் பாலைவனமாக உள்ள இந்தப் பகுதியை ஆப்கானித்தானின் பெரிய ஆறான எல்மந்து ஆறு பிரிக்கிறது. அந்த ஆறு காமூன் ஏரியில் சென்று சேர்கிறது. அந்த ஏரி இரண்டு நாடுகளுக்கும் இடைப்பட்ட எல்லையின் ஒரு பகுதியை அமைக்கிறது.

## உசாத்துணை

பகுப்பு:ஈரான்
மேகா ராஜகோபாலன்

**மேகா ராஜகோபாலன்**  (**Megha Rajagopalan**) ஐக்கிய அமெரிக்க நாட்டில் இந்திய வம்சாவளியினரான இவர் *பஸ்ஃபீட் நியூஸ்* (BuzzFeed News) எனும் செய்தி நிறுவனத்தின் ஊடகவியலாளராக, வெளிநாடுகளில் செய்தி சேகரிக்கும் பணி செய்கிறார்.  சீனா நாட்டின்  சிஞ்சியாங் மாகாணத்தின் முகாம்களில் கைதிகளாக இருந்த இரண்டு டஜன் உய்குர் இசுலாமிய பழங்குடி மக்களைக் கண்டுபிடித்து, அவர்களின் நம்பிக்கையை வென்று, அவர்களின் கனவுக் கணக்குகளை உலகத்துடன் பகிர்ந்து கொள்ளும்படி அவர்களை சமாதானப்படுத்தினார். உய்குர் இசுலாமியப் பழங்குடி இன மக்களுக்கு எதிராக சீன அரசு மேற்கொள்ளும் மனித உரிமை மீறல்களை நேரில் கண்ட இவர் எழுதிய தொடர் கட்டுரைகள் மூலமாக இந்த செய்தி உலகம் முழுவதும் பரவியது. இந்த அவலத்தை  வெளிஉலகுக்கு கொண்டுவந்த மேகா ராஜகோபாலனைப் பாராட்டி இவருக்கு, இரண்டு பங்களிப்பாளர்களுடன்    2021-ஆம் ஆண்டில் புலிட்சர் விருது வழங்கப்பட்டுள்ளது.

## வரலாறு
சீனாவின் சிஞ்சியாங் மாகாணத்தில் உள்ள  உய்குர் இசுலாமியப் பழங்குடி இன மக்களுக்கு பல்லாண்டுகளாக சீன மக்கள் குடியரசு தொடர்ந்து கட்டாய கருத்தடை செய்வதாகவும், தொழிலாளர் சட்டத்தை மீறி அவர்களிடம் அதிக வேலை வாங்குவதாகவும், பெற்றோர்களிடமிருந்து குழந்தைகளை பிரித்து,  தடுப்பு முகாம்களில் தங்க வைத்து சீன முறையிலான கல்வி வழங்குவதாகவும், இசுலாமிய வழிபாட்டு உரிமை மறுக்கப்படுவதாகவும்  மேகா ராஜகோபாலன் தனது கட்டுரையில் தொடர்ந்து எழுதி வந்தார். மேலும் கட்டிடக்கலை மற்றும் கட்டிடங்களின் செயற்கைக்கோள் படங்களின் தடயவியல் பகுப்பாய்வில் நிபுணத்துவம் பெற்ற கட்டிடக் கலைஞர் **அலிசன் கில்லிங்** மற்றும் தரவு பத்திரிகையாளர்களுக்கு ஏற்றவாறு கருவிகளை உருவாக்கும் புரோகிராமர் **கிறிஸ்டோ புஷெக்** ஆகியவர்களின் உதவியுடன், சிஞ்சியாங் மாகாணத்தில் உய்குர் மக்களை அடைத்து வைக்கப்படும் தடுப்பு முகாம்கள் குறித்தான செயற்கைக் கோள் புகைப்படங்களை ஆதாரமாக வெளியிட்டார். இதனையடுத்து ஐக்கிய நாடுகள் அவை  சிஞ்சியாங் மாகாணத்தில் நடக்கும் மனித உரிமை மீறல்கள் குறித்து சீனாவிடம் விளக்கம் கேட்டது. சீனா இந்த குற்றச்சாட்டை தொடர்ந்து மறுத்து வந்தாலும் ஐக்கிய இராச்சியம், ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட பல நாடுகள் சீனாவின் இந்த மனித உரிமை மீறலுக்கு கடும் எதிர்ப்பு தெரிவித்தது.

மேலும் உய்குர் பழங்குடி இன மக்கள் தயாரிப்பில் உருவாகும் கைவினை பொருட்களை வாங்க அமெரிக்கா மறுத்தது. இது சர்வதேச அளவில் உய்குர் மக்களுக்கு நீதி கிடைக்க உதவியது.

## மேற்கோள்கள்

## வெளி இணைப்புகள்
*2021 Pulitzer Prize Winners

பகுப்பு:வாழும் மக்கள்
பகுப்பு:அமெரிக்கப் பெண் ஊடகவியலாளர்கள்
பகுப்பு:அமெரிக்க இந்தியர்கள்
பகுப்பு:புலிட்சர் பரிசு பெற்றவர்கள்
மொகுலிசுதான்

**மொகுலிசுதான்** (**முகலாயசுதான்**, **மொகுல் கானரசு**) (பாரசீகம்: مغولستان) என்பது சகதாயி கானரசில் இருந்து பிரிந்த ஒரு மங்கோலியக் கானரசு ஆகும். இது நடு ஆசியா மற்றும் கிழக்கு ஆசியாவின் எல்லையில் தெங்கிரி தக்கு மலைத்தொடருக்கு வடக்கே அமைந்திருந்த ஒரு வரலாற்றுப் புவியியல் பகுதி ஆகும். இது கிழக்குச் சகதாயி கானரசு (எளிய சீனம்: 东察合台汗国; மரபுவழிச் சீனம்: 東察合台汗國; பின்யின்: *தோங் சகேதை கங்குவோ*) என்றும் அழைக்கப்பட்டது. இந்தக் கானரசின் பகுதிகள் தற்போது கசக்கசுத்தான், கிர்கிசுத்தான் மற்றும் சீனாவின் வடமேற்கு சிஞ்சியாங் ஆகியவற்றின் பகுதிகளாக உள்ளது. இக்கானரசு பெயரளவிற்கு மேற்குறிப்பிட்ட பகுதிகளை 14ஆம் நூற்றாண்டின் நடுப்பகுதியிலிருந்து 17ஆம் நூற்றாண்டின் பிற்பகுதி வரை ஆட்சி செய்தது. இந்தக் கானரசு சகதாயி கானரசின் தொடர்ச்சியா, ஒரு சுதந்திரமான கானரசா அல்லது சீனாவின் மிங் அரசமரபுக்குக் கப்பம் கட்டிய ஒரு கானரசா என்பதில் குழப்பம் உள்ளது.

14ஆம் நூற்றாண்டின் நடுப்பகுதியின் ஆரம்பத்திலிருந்து இலி ஆற்றுப்பகுதியில் சகதையின் குடும்ப உறுப்பினர் ஒருவரால் தலைமை தாங்கப்பட்ட ஒரு நாடோடிப் பழங்குடியினக் கூட்டமைப்பு வடிவிலான ஒரு புதிய கானரசு உருவானது. எனவே இது சகதாயி கானரசின் தொடர்ச்சி எனக் கருதப்பட்டது. ஆனால் இது மொகுல் கானரசு என்றும் குறிப்பிடப்பட்டது.

உண்மையில் உள்ளூர் அதிகாரமானது உள்ளூர் மங்கோலிய துக்லத்துகள் அல்லது சூபி நக்சுபந்திகளால் தத்தமது பாலைவனச்சோலையில் செலுத்தப்பட்டது. சீன வர்த்தகத்தால் ஆட்சியாளர்கள் பெரும் செல்வத்தை அனுபவித்தபோதிலும், அடிக்கடி ஏற்பட்ட உள்நாட்டுப் போர், முந்தைய சகதாயி கானரசின் மேற்குப் பகுதியில் இருந்து உருவான தைமூரியப் பேரரசின் படையெடுப்புகள் ஆகியவற்றால் பாதிப்புக்கு உள்ளானது. சுதந்திர மனநிலை கொண்ட கான்கள் தங்களது சொந்த ஆட்சி அமைப்புகளை கஷ்கர் மற்றும் துருபன் போன்ற நகரங்களில் உருவாக்கினர். இறுதியாக இந்த அரசு கிர்கிசு, கசக், மற்றும் ஒயிரட்களால் வெல்லப்பட்டது. கிழக்குப் பகுதியில், 18ம் நூற்றாண்டின் ஆரம்பத்தில் சுங்கர் கானரசால் வெல்லப்படும் வரை எர்கந்து கானரசு தொடர்ந்து நீடித்தது.

## உசாத்துணை

பகுப்பு:மங்கோலியாவின் வரலாறு
பகுப்பு:மங்கோலிய மக்கள்
பகுப்பு:மங்கோலிய நாடுகள்
பகுப்பு:நடு ஆசியாவின் முன்னாள் நாடுகள்
கிறிஸ்டோபர் யோஸ்டு

**கிறிஸ்டோபர் யோஸ்டு** () (பிறப்பு: பெப்ரவரி 21, 1973) என்பவர் அமெரிக்க நாட்டு திரைக்கதை ஆசிரியர்  மற்றும் வரைகதை புத்தக எழுத்தாளர்  ஆவார்.

மார்வெல் திரைக்கதை திட்டத்தின் உறுப்பினராக இருந்த யோஸ்டு, மார்வெல் ஸ்டுடியோஸின் தயாரிப்பில் வெளியான மார்வெல் திரைப் பிரபஞ்சப் படங்களான தோர்: த டார்க் வேர்ல்டு (2013) மற்றும் தோர்: ரக்னராக் (2017) போன்ற படங்களில் திரைக்கதை எழுத்தாளராக பணியாற்றியுள்ளார்.

## மேற்கோள்கள்

## வெளியிணைப்புகள்
*
*

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அமெரிக்க வரைகதை எழுத்தாளர்கள்
பகுப்பு:அமெரிக்க ஆண் எழுத்தாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி தயாரிப்பாளர்கள்
இவான் வில்லெல்ம்

**இவான் வில்லெல்ம்** (*Ivan Wilhelm*) செக் குடியரசைச் சேர்ந்த ஒர் அணு இயற்பியலாளர் மற்றும் பிராகா நகரில் உள்ள சார்லசு பல்கலைக்கழகத்தின் முன்னாள் முதல்வரும் ஆவார். இவர் 1942 ஆம் ஆண்டு மே மாதம் 1 ஆம் தேதியன்று திரணாவா நகரில் பிறந்தார். வில்லெல்ம் பிராகா நகரில் உள்ள செக் தொழில்நுட்ப பல்கலைக்கழகத்தின் அணு அறிவியல் மற்றும் இயற்பியல் பொறியியல் புலத்தில் அணு இயற்பியலில் பட்டம் பெற்றார். 1967 ஆம் ஆண்டு வரை வில்லெல்ம் அங்கு விரிவுரையாளராகப் பணிபுரிந்தார். பின்னர் 1967 ஆம் ஆண்டில், வில்லெல்ம் அமெரிக்காவிற்கு படிக்க அனுப்பப்பட்டார். 1971 ஆம் ஆண்டு முதல், இவர் பிராகா நகரில் உள்ள சார்லசு பல்கலைக்கழகத்தின் கணிதம் மற்றும் இயற்பியல் துறைகளின்  ஒரு பகுதியாக இருந்து வருகிறார்.
## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:செக் இயற்பியலாளர்கள்
இந்திய ஆசிரியர் கல்வி நிறுவனம்

**இந்திய ஆசிரியர் கல்வி நிறுவனம்** (*Indian Institute of Teacher Education*) இந்தியாவின் குசராத்து மாநிலம காந்திநகரில் அமைந்துள்ள ஒரு மாநில அளவிலான ஆசிரியர் கல்விப் பல்கலைக்கழகமாகும்.  குசராத்து அரசாங்கம் 2010 ஆம் ஆண்டில் இப்பல்கலைக்கழகத்தை  நிறுவியது. ஆசிரியர் கல்வியில் இப்பல்கலைக்கழகம் கவனம் செலுத்துகிறது.

இந்தியாவிலிருந்து ஆசிரியர்களை வெளிநாடுகளுக்கு ஏற்றுமதி செய்யும் நோக்கத்துடன்  2001 ஆம் ஆண்டு முதல் 2014 ஆம் ஆண்டு வரை குசராத்து மாநில  முதல்வராக பணியாற்றிய நரேந்திர மோடி இந்த நிறுவனத்தின் முக்கிய நோக்கமாகக் கொண்டு இருந்தார். 21 ஆம் நூற்றாண்டின் கல்வி என்பது ஒரு பட்டம் மட்டுமல்ல, அனைத்தையும் உள்ளடக்கிய அமைப்பாக இருக்க வேண்டும்  என்ற தொலைநோக்கு பார்வை கொண்டு உலகத்தரம் வாய்ந்த ஆசிரியர்களை உருவாக வேண்டும் என்பது இந்நிறுவனத்தின் நோக்கமாகும். கீரீத்து யோசி தலைமையிலான நிபுணர்களின் குழு இதற்கான  பாடத்திட்டத்தை வடிவமைத்தது.   2010 ஆம் ஆண்டு இயற்றப்பட்ட ஒரு சட்டத்தை அடிப்படையாகக் கொண்டு குசராத்து அரசாங்கம் இந்நிறுவனத்தை நிறுவியது.  

## மேற்கோள்கள்

## புற இணைப்புகள்
*

பகுப்பு:குசராத்து
பகுப்பு:குஜராத்தில் கல்வி
பகுப்பு:காந்திநகர் மாவட்டம்
தசுதி மார்கோ

thumb|தசுதி மார்கோ, நடுப் பகுதியின் இடது பகுதியில் காணப்படுகிறது.
**தசுதி மார்கோ** (பாரசீகம்: دشت مارگو) என்பது ஆப்கானித்தானின் தெற்கு மாகாணங்களான எல்மந்து மற்றும் நிம்ரூசு ஆகியவற்றில் உள்ள ஒரு பாலைவனப் பகுதியாகும். இது தசுதி சசு மற்றும் ரெசிசுதான் பாலைவனங்களுக்குப் பக்கவாட்டில் அமைந்துள்ளது. உலகின் இருபதாவது மிகப்பெரிய பாலைவனம் இதுவாகும். இதன் பரப்பளவு 1,50,000 சதுர கிலோமீட்டர். இது கடல் மட்டத்திலிருந்து சுமார் 500 முதல் 700 மீட்டர் உயரத்தில் அமைந்துள்ளது. இப்பாலைவனமானது மணல் நிறைகள் மற்றும் பாறை-களிமண் சமவெளிகளைக் கொண்டுள்ளது. அரிதாகச் சோலைகளும் இந்தப் பாலைவனத்தில் காணப்படுகின்றன.

தாரி மொழியில் *தசுதி* என்றால் "சமவெளி" என்றும் *மார்கோ* என்றால் "மரணம்" என்றும் பொருள். *தசுதி மார்கோ* என்ற பெயரின் பொருளானது "மரணப் பாலைவனம்" ஆகும்.

## உசாத்துணை

## வெளி இணைப்புகள்

* 

பகுப்பு:ஆப்கானித்தானின் புவியியல்
பகுப்பு:பாலைவனங்கள்
துரூ பியர்சு

**துரூ பியர்சு** () (பிறப்பு: 24 ஆகத்து 1975 ) என்பவர் பிரித்தானியா நாட்டு திரைக்கதை ஆசிரியர், இயக்குநர் மற்றும் தயாரிப்பாளர் ஆவார். இவர் பிரித்தானிய நகைச்சுவை தொடரான 'நோ ஹீரோயிக்ஸ்' என்ற தொலைக்காட்சி தொடரை உருவாக்கியுள்ளார். அத்துடன் அயர்ன் மேன் 3 (2013) மற்றும் ஹோப்ஸ் அண்டு ஷா (2019) போன்ற திரைப்படங்களில் இணை எழுத்தாளராகவும், 'மிஷன்: இம்பாசிபிள் - ரோக் நேஷன்' (2015) என்ற திரைப்படத்திற்கு கதை எழுதியதற்கும் மிகவும் பெயர் பெற்றவர் ஆனார். இவர் 2018 ஆம் ஆண்டு வெளியான 'ஹோட்டல் ஆர்ட்டெமிஸ்' என்ற திரைப்படத்தின் மூலமாக இயக்குநராகவும் அறிமுகமானார்.

## திரைப்படம்

## மேற்கோள்கள்

## வெளியிணைப்புகள்
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:பிரித்தானிய எழுத்தாளர்கள்
பகுப்பு:திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி தயாரிப்பாளர்கள்
சுரான்கோட்

**சுரான்கோட்** (*Surankote*) என்பது இந்தியாவின் ஒன்றியப் பிரதேசமான ஜம்மு காஷ்மீரின் பூஞ்ச் மாவட்டத்திலுள்ள ஒரு நகராட்சியும், வட்டமுமாகும். இது பிர் பாஞ்சல் மலைத்தொடருக்கும் இமயமலைக்குமிடையில் அமைந்துள்ள சுரான்கோட் பள்ளத்தாக்கை ஆக்கிரமித்துள்ளது. இது குளிர்காலத்தில் அதிகப் பனிப்பொழிவைப் பெறுகிறது. 

## நிலவியல்
சுரான்கோட் நகரம் பூஞ்ச் நகரின் தென்கிழக்கில் சுமார் 27 கிலோமீட்டர் தொலைவிலும், குளிர்காலத் தலைநகர் சம்முவிலிருந்து 221 கிலோமீட்டர் தொலைவிலும் அமைந்துள்ளது. பள்ளத்தாக்கு 33 கிராமங்களை உள்ளடக்கியுள்ளது. பள்ளத்தாக்கின் மொத்த மக்கள் தொகை 124,755  என்ற அளவில் இருக்கின்றனர். இதில் பகாரிகள், குஜ்ஜர், பேக்கர்வால்கள் ஆகியோர் அடங்குவர். உள்ளூர் பகாரிகள் காஷ்மீரி பேசும் சிறுபான்மையினராக உள்ளனர். 

## புள்ளிவிவரங்கள்
2011 மக்கள் தொகை கணக்கெடுப்பின்படி, சுரான்கோட்டின் மக்கள் தொகை 8,892 ஆகும். இதில் 53% ஆண்களும், 47% பெண்களும் உள்ளனர். சராசரி கல்வியறிவு 73% ஆகும்.

இசுலாத்தை தொடர்பவர்கள் 86% பேர் உள்ளனர். பகாரிகள் ஒரு விவசாய பழங்குடியினராகவும் மிகப்பெரிய சமூகமாகவும் மதிப்பிடப்பட்டுள்ளனர்.

## சுற்றுலா இடங்கள்
### நூரி சேம்ப்
முகலாய ராணி நூர் சகான் பெயருடன் தொடர்புடைய நூரி சேம்ப் அதன் அருவிக்கு பெயர் பெற்றது. இது பூஞ்ச் நகரிலிருந்து 45 கிலோமீட்டர் தொலைவில் அமைந்துள்ளது. பேரரசர் ஜஹாங்கீர் இந்த அருவி மேல் ஆழ்ந்த விருப்பம் கொண்டிருந்தார். இதற்கு தனது அன்பான இராணி நூர் சகானின் பெயரிட்டார்  முகலாய இராணி ஓய்வெடுப்பதற்காக இங்கு தங்கியிருந்தார். மலைச் சுவரிலிருந்து பிரதிபலிக்கும் ஒரு கண்ணாடியை ஏற்படுத்தி குளித்தபின் இராணி அதில் அலங்காரம் செய்து கொண்டார். பல உள்ளூர்வாசிகள் நூரி சேம்பை ஒரு பால் அருவி என்று அழைக்கிறார்கள். 

### பீர் கி கலி
thumb|

பீர் கி கலி என்பது முகலாயச் சாலையில் போஷானா மற்றும் ஹீர் புர் ஆகிய இரண்டு கிராமங்களுக்கு இடையில் அமைந்துள்ள ஒரு புனித இடமாகும். இது முகலாயச் சாலையின் இதயம் என்று அழைக்கப்படுகிறது. 'பீர்' என்ற வார்த்தையின் அர்த்தம் முஸ்லிம் நம்பிக்கையின் படி மதத்திற்கு அர்ப்பணிக்கப்பட்ட ஒரு நபர் என்று பொருளாகும். பீர் கி கலி என்ற பெயருக்கு சில நல்ல பொருத்தங்கள் உள்ளன. இந்த இடத்தின் வரலாறு ஆலம்தார்-இ-காஷ்மீர், ஷேக் நூர்-உ-தின் நூரானி (ஆர்.ஏ) (1378 முதல் 1441 வரை) என்ற புனித மற்றும் மத ரீதியாக உயர்ந்த நபரின் காலத்திற்கு முந்தையது.

## மேற்கோள்கள்

பகுப்பு:இந்திய வட்டங்கள்
பகுப்பு:பூஞ்ச் மாவட்டம், இந்தியா
பகுப்பு:ஜம்மு காஷ்மீர்
குராசான் மாகாணம்

**குராசான்** ( ) என்பது வடகிழக்கு ஈரானில் இருந்த மாகாணம் ஆகும். இது எலனிய மற்றும் பார்த்தியக் காலங்களில் **திராக்சியான்** என்று அழைக்கப்பட்டது. ஆனால் குராசான் என்ற சொல்லானது வரலாற்று ரீதியாக ஒரு பெரிய பகுதியைக் குறிக்கக் கூடியதாகும். அப்பகுதி அகாமனிசியப் பேரரசின் கிழக்கு மற்றும் வடகிழக்குப் பகுதிகளை உள்ளடக்கியிருந்தது. *குராசான்* என்ற பாரசீகச் சொல்லுக்கு "சூரியன் எங்கிருந்து வருகிறது" என்று பொருள். முதன்முதலில் இப்பெயரானது சாசானியப் பேரரசின் ஆட்சியின்போது பாரசீகத்தின் கிழக்கு மாகாணத்துக்குக் கொடுக்கப்பட்டது. நடுக் காலத்தின் பிற்பகுதி முதல் அண்டைப் பகுதியான திரான்சாக்சியானாவில் இருந்து வேறுபடுத்தி அறிவதற்காக இப்பெயர் பயன்படுத்தப்பட்டது.

இந்த மாகாணத்தில் உள்ள மக்கள் பெரும்பாலும் சியா இசுலாமைப் பின்பற்றக்கூடிய முசுலிம்கள் ஆவர். இந்த மாகாணம் வரலாற்றுரீதியான பெரிய குராசான் பகுதியின் மேற்குப் பாதியைக் கொண்டிருந்தது. ஈரானிய மாகாணமான குராசானின் நவீன எல்லைகள் அதிகாரபூர்வமாக 19ஆம் நூற்றாண்டின் பிற்பகுதியில் வரையறுக்கப்பட்டன. இம்மாகாணமானது 2004ஆம் ஆண்டு மூன்று வெவ்வேறு நிர்வாகப் பிரிவுகளாகப் பிரிக்கப்பட்டது.

## உசாத்துணை

பகுப்பு:ஈரானின் மாகாணங்கள்
ஜொகூர் பாரு மாவட்டம்

(**''ஜொகூர் பாரு** எனும் பெயரில் **[[ஜொகூர் பாரு மாவட்டம்]]**; **[[ஜொகூர் பாரு நகரம்]]** என இரு இடங்கள் உள்ளன.*)</small>

*'ஜொகூர் பாரு மாவட்டம்**, ([[மலாய் மொழி|மலாய்]]: ''Daerah Johor Bahru''; [[ஆங்கிலம்]]: ''Johor Bahru District''; [[சீனம்]]: 新山县; [[சாவி எழுத்துமுறை|சாவி]]: جوهر بهرو) என்பது [[மலேசியா]], [[ஜொகூர்]] மாநிலத்தில் உள்ள ஒரு மாவட்டம். இந்த மாவட்டம் [[ஜொகூர்]] மாநிலத்தில் ஆகத் தென்முனையில் உள்ளது. 

ஜொகூர் பாரு மாவட்டத்தின் தலைநகரம் [[ஜொகூர் பாரு நகரம்]]; நிர்வாகத் தலைநகரம் [[இசுகந்தர் புத்திரி]]. மாவட்ட எல்லைகளாக மேற்கில் [[பொந்தியான் மாவட்டம்]]; கிழக்கில் [[கோத்தா திங்கி மாவட்டம்]]; வடக்கே [[கூலாய் மாவட்டம்]]; தெற்கே [[ஜொகூர் நீரிணை]] உள்ளன. 

இதன் நகர்ப்புற மையங்களாக [[ஜொகூர் பாரு]]; [[இசுகந்தர் புத்திரி]] மற்றும் [[பாசீர் கூடாங்]] நகரங்கள் அமைந்து உள்ளன. இதன் மாநகர் மன்றம் ஜொகூர் பாரு நகரத்தில் உள்ளது.

==நிர்வாகம்==
ஜொகூர் பாரு மாவட்டம் நன்கு வளர்ச்சி பெற்று; ஒரு பெருநகர மயமான மாவட்டமாகும். இந்த மாவட்டத்தின் துரிதமான வளர்சியினால், மூன்று துணை மாவட்டங்களாகப் பிரிக்கப்பட்டு; மூன்று நிர்வாகங்களாகத் தனித்தனியாக நிர்வாகம் செய்யப் படுகிறது.

===[[ஜொகூர் பாரு மாநகராட்சி]]===

[[ஜொகூர் பாரு மாநகராட்சி]] (**MBJB**), ஜொகூர் பாரு மாநகர் மையத்தை நிர்வகிக்கிறது. தவிர இந்த மன்றம் [[லார்க்கின்]], [[தெப்ராவ்]], [[உலு திராம்]], பண்டார் டத்தோ ஓன், [[கெம்பாஸ்]], [[தம்போய்]], [[ஜொகூர் ஜெயா]], [[பெர்மாஸ் ஜெயா]] ஆகிய நகர்ப் பகுதிகளையும் நிர்வகிக்கிறது.

===[[இசுகந்தர் புத்திரி மாநகராட்சி]]===

[[இசுகந்தர் புத்திரி மாநகராட்சி]] (**MBIP*'), [[இசுகந்தர் புத்திரி]] நகரப் பகுதியை நிர்வகிக்கிறது. இதில் [[சுகூடாய்|ஸ்கூடாய்]], [[கெலாங் பாத்தா]], [[பெர்லிங்]], [[கங்கார் பூலாய்]], [[தஞ்சோங் குப்பாங்]] மற்றும் [[தஞ்சோங் பெலப்பாஸ்]] ஆகிய நகர்ப் பகுதிகள் அடங்கும்.

===[[பாசிர் கூடாங் மாநகராட்சி]]===

[[பாசிர் கூடாங் மாநகராட்சி]], ஜொகூர் பாரு மாவட்டத்தின் கிழக்குப் பகுதிகளான [[பாசிர் கூடாங்]], [[மாசாய் நகரம்]], பண்டார் ஸ்ரீ ஆலாம், தாமான் கோத்தா மாசாய், காங் காங் மற்றும் சுங்கை திராம் போன்ற மக்கள்தொகை கொண்ட பகுதிகளை நிர்வகிக்கிறது.

==நிர்வாகப் பகுதிகள்==
ஜொகூர் பாரு மாவட்டம் 7 [[முக்கிம்]]களாகப் பிரிக்கப்பட்டு உள்ளது.)



===மாநகரங்களும் நகரங்களும்===
ஜொகூர் பாரு மாவட்டத்தில் இரு நகரங்கள் உள்ளன.


==நகரங்கள்==

* [[சுகூடாய்]] *Skudai*</br>
* [[மாசாய் நகரம்]] *Masai*</br>
* பாண்டான்- தெப்ராவ் *Pandan*</br>
* [[பிளந்தோங்]] *Plentong*</br>
* [[கேலாங் பாத்தா]] *Gelang Patah*</br>
* [[தம்போய்]] *Tampoi*</br>
* [[உலு திராம்]] *Ulu Tiram*</br>
* [[கெம்பாஸ்]] *Kempas*</br>
* [[கங்கார் பூலாய்]] *Kangkar Pulai*</br>
* உலு சோ *Ulu Choh*

==தேர்தல் முடிவுகள்==
===[[மலேசியப் பொதுத் தேர்தல், 2018]]===
[[மலேசிய மக்களவை]]யில் ஜொகூர் பாரு மாவட்டத்தின் தொகுதிகள் 



== ஜொகூர் மாநிலச் சட்டமன்றம் ==
===[[மலேசியப் பொதுத் தேர்தல், 2018]]===
ஜொகூர் மாநிலச் சட்டமன்றத்தில் ஜொகூர் பாரு மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia'') வெளியிட்ட பொதுத் தேர்தல் முடிவுகள்:

## சான்றுகள்

## மேலும் காண்க
மலேசிய மாவட்டங்கள்

* 
* 

பகுப்பு:மலேசியாவின் மாவட்டங்கள்
பகுப்பு:ஜொகூரின் மாவட்டங்கள்‎
பகுப்பு:ஜொகூர்
பகுப்பு:ஜொகூர் பாரு மாவட்டம்
கார்ல் வெய்சென்பெர்க்கு

**கார்ல் வெய்சென்பெர்க்கு** (*Karl Weissenberg*) ஆத்திரிய நாட்டைச் சேர்ந்த ஓர் இயற்பியலாளராவார். பருப்பொருட்களின் பாய்வோட்டம் மற்றும் படிகவியல் தொடர்பான ஆய்வுகளுக்காக நன்கு அறியப்படுகிறார். 
## வாழ்க்கைக் குறிப்பு
வெய்சென்பெர்க் விளைவு, வைசன்பெர்க் எண் போன்ற பாய்மங்களின் பண்புகளுக்கு  இவரது பெயர் வைக்கப்பட்டு சிறப்பிக்கப்பட்டுள்ளது. படிகங்களின் விளிம்பு விலகலை ஆராய்வதற்கான  கோனியோமீட்டரை இவர் கண்டுபிடித்தார். இதற்காக கார்ல் வெய்சென்பெர்க்கிற்கு 1946 ஆம் ஆண்டு இயற்பியல் நிறுவனம்  துத்தெல் பதக்கத்தை வழங்கியது. ஐரோப்பிய பாய்வியல் சங்கம் இவரது நினைவாக வெய்சன்பெர்க் விருதை வழங்குகிறது.  செலுத்தப்படும் விசைக்கு பாய்மங்கள் வெளிப்படுத்தும் எதிர்வினையை அளக்கும் கருவிக்கு ரியோ கோனியோமீட்டர் எனப் பெயரிட்டு சிறப்பித்துள்ளது.

வெய்சன்பெர்க்கு 1893 ஆம் ஆண்டு சூன் மாதம் 11 ஆம் தேதியன்று வியன்னா நகரில் பிறந்தார். வியன்னா, பெர்லின் மற்றும் செனா பல்கலைக்கழகங்களில் கணிதத்தை தனது முக்கிய பாடமாகப் படித்தார்.  சமச்சீர் குழுக்கள், மீநெறியம் மற்றும் அணி  இயற்கணிதக் கோட்பாடுகளைப் பற்றிய கட்டுரைகளை எழுதி வெளியிட்டார். பின்னர் கணிதத்தையும் பரிசோதனை முறையையும் படிகவியல், வானியல் மற்றும் மருத்துவ அறிவியலுக்காகப் பயன்படுத்தினார்.
1976  ஆம் ஆண்டு நெதர்லாந்தில் இறந்தார். 
## மேற்கோள்கள்

## மேலும் வாசிக்க
* Publications of Karl Weissenberg (K.W.) and Collaborators
* Churchill Archives Centre *The Papers of Karl Weissenberg* (with brief biography)

பகுப்பு:1893 பிறப்புகள்
பகுப்பு:1976 இறப்புகள்
பகுப்பு:படிகவியலாளர்கள்
பகுப்பு:ஆஸ்திரிய அறிவியலாளர்கள்
பகுப்பு:ஆஸ்திரிய இயற்பியலாளர்கள்
பிரசாந்தா பெஹெரா

**பிரசாந்தா பெகெரா** (*Prasanta Behera*)  இந்தியாவின் ஒடிசா மாநிலத்தைச் சேர்ந்த ஓர் அரசியல்வாதி ஆவார். ஒடிசா மாநிலத்தின் கட்டாக் மாவட்டத்திலுள்ள சாலிப்பூர் தொகுதியில் வெற்றி பெற்று 2019 ஆம் ஆண்டு முதல் சட்டமன்ற உறுப்பினராகப் பணியாற்றி வருகிறார்.

## ஆரம்பகால வாழ்க்கை
பிரசாந்தா பெகெரா 1977 ஆம் ஆண்டு கோபால் என்ற யாதவர் குடும்பத்தில் பிறந்தார். இவரின் தந்தை தர்மநந்தா பெகெரா ஒரு மூத்த அரசியல்வாதியும் ஒடிசா மாநிலத்தின் கட்டக் மாவட்டம் சவுத்வார் சட்டமன்ற தொகுதியின் முன்னாள் சட்டமன்ற உறுப்பினரும் ஆவார். கட்டக் நகரிலுள்ள கமலகாந்த வித்யாபீடத்தில் பள்ளிக் கல்வியும், சவுத்வார் கல்லூரியில் அறிவியலில் இளங்கலை பட்டமும் பெற்றார்.

## அரசியல் வாழ்க்கை

2014 ஆம் ஆண்டு நடைபெற்ற  சட்டமன்றத் தேர்தலில் இவர் சாலிப்பூர் தொகுதியின் பிஜு ஜனதா தள வேட்பாளராகப் போட்டியிட்டார். ஆனால் இந்திய தேசிய காங்கிரசின் வேட்பாளராகப் போட்டியிட்ட பிரகாசு சந்திர பெகெராவிடம் 2117 வாக்குகள் வித்தியாசத்தில் தோல்வியடைந்தார்.

2019 ஆம் ஆண்டு நடைபெற்ற சட்டமன்றத் தேர்தலில் பாரதிய ஜனதா கட்சியைச் சேர்ந்த பிரகாசு சந்திர பெகெராவை விட அதிகமான வாக்குகளைப் பெற்று பிரசாந்தா பெகெரா வெற்றி பெற்றார்.
## மேற்கோள்கள்

பகுப்பு:ஒடிசா அரசியல்வாதிகள்
பகுப்பு:1977 பிறப்புகள்
பகுப்பு:வாழும் மக்கள்
கே. நாராயணன்

**கே. நாராயணன்** (*K. Narayanan*) ஓர் இந்திய திரைப்பட இயக்குநரும், தொகுப்பாளரும், கலை இயக்குநருமாவார். இவர் பெரும்பாலும் மலையாளத் திரைப்படத்துறையில் பணியாற்றியவர். 1953ல் திரைத்துறைக்கு அறிமுகமானதிலிருந்து இருநூற்றுக்கும் மேற்பட்ட மலையாளம் மற்றும் தமிழ்மொழித் திரைப்படங்களைத் தொகுத்துள்ளார்.

## ஆரம்ப கால வாழ்க்கை
இவர் 1933ல் திருச்சூர் அருகேயுள்ள நந்திபுரத்தில் திக்கட் ஹவுஸில் பிறந்தார். இவரின் பெற்றோர் கண்ணன் நாயர் மற்றும் கல்யாணியம்மா ஆவர். இவரின் தந்தை இந்திய இரயில்வேயில் பணிப்புரிந்ததால் இவர் தனது குழந்தைப் பருவத்தில் சென்னையில் இருந்தார். இவர் எட்டாம் வகுப்பிலேயே தனது படிப்பை நிறுத்தினார். இவரின் மனைவி சரோஜினி என்பவராவார்.

## திரைப்பயணம்
நாராயணன் 1947ல் சங்கர் என்பவரிடம் உதவியாளராக இருந்து தனது திரைப்பட வாழ்க்கையைத் தொடங்கினார். திரைப்படத் தொகுப்பாளராக *சதாரமே* என்ற கன்னடத் திரைப்படத்தில் தொகுப்பாளராக அறிமுகமானார். மலையாளத்தில் இவரது முதல் திரைப்படம் *ஆஷாதீபம்* ஆகும். இது தமிழில் ஜெமினி கணேசன் நடிப்பில் ஆசை மகன் என்ற பெயரில் வெளி வந்தது. கேரள மாநிலத்தில் சிறந்த திரைப்படத் தொகுப்பாளருக்கான விருதை நான்கு முறை பெற்றவர்.
## திரைப்படப்பட்டியல்
### தமிழ்

# சிவகெங்கைச் சீமை
# பாத காணிக்கை
# பணத்தோட்டம்
# ஏழை பங்காளன்
# ஆண்டவன் கட்டளை
# அன்புக்கரங்கள்
# கௌரி கல்யாணம்
# அரச கட்டளை
# குடியிருந்த கோயில்
# கல்லும் கனியாகும்
# மாட்டுக்கார வேலன்
# நான் ஏன் பிறந்தேன்
# அன்னமிட்ட கை
# பட்டாம்பூச்சி
# குப்பத்து ராஜா
# அலாவுதீனும் அற்புத விளக்கும்
# ஒரே வானம் ஒரே பூமி
# பகலில் ஒரு இரவு
# திசை மாறிய பறவைகள்
# காளி
# குரு
# கோலங்கள்

### மலையாளம்

# ஆசை மகன் (1953)
# மூலதனம் (1969)
# கள்ளிச்செல்லம்மா (1969)
# அம்பலப்புரா (1970)
# சீக்‌ஷா (1971)
# இன்பதாகம் (1978)
# சுமையுந்து (1980)
# அகிம்சை (1982)
# நாணயம் (1983)
# கைகேயி (1983)
# பூமிகா சாவ்லா (1991)
# நீலகிரி (1991)
# இன்ஸ்பெக்டர் பலராம் (1991)

## மேற்கோள்கள்

பகுப்பு:மலையாளத் திரைப்படத் துறையினர்
பகுப்பு:கேரள மக்கள்
பகுப்பு:திருச்சூர் மாவட்ட மக்கள்
பகுப்பு:வாழும் மக்கள்
பகுப்பு:1933 பிறப்புகள்
இராபர்ட் ராண்டல்

**இராபர்ட் ராண்டல்** (*Robert Randal*) (1766 - மே 2, 1834) மேற்கு கனடாவிலும் அமெரிக்காவிலும் தொழில் புரியும் ஒரு தொழிலதிபரும் அரசியல் பிரமுகரும் ஆவார்.
## சுயசரிதை
1766இல் மேரிலாந்தில் பிறந்த இராபர்ட் ராண்டால் (சில ஆதாரங்களில் வர்ஜீனியா) 1809 க்குப் பிறகு, தனது குடும்பப் பெயரான ராண்டல் என்பதன் எழுத்துகளில் மாற்றம் செய்து கொண்டார் (Randall என்பதை Randal என மாற்றிக்கொண்டார்). 1795 ஆம் ஆண்டில், இவர் ஒரு கூட்டு நிறுவனத்தின் ஒரு பகுதியாக இருந்தார். இந்நிறுவனம் கீழ் மிச்சிகன் தீபகற்பத்தை அமெரிக்க அரசாங்கத்திடமிருந்து வாங்க விரும்பியது. 1795ஆம் ஆண்டில், இவர், வெர்மான்ட்டின் எபினேசர் ஆலன் மற்றும் சார்லஸ் விட்னி மற்றும் டெட்ராய்டில் உள்ள பல பிரித்தானியர்களான ஜான் அஸ்கின் மற்றும் வில்லியம் ராபர்ட்சன் உள்ளிட்ட ஒரு கூட்டு நிறுவனத்தின் ஒரு பகுதியாக இருந்தார். அந்நிறுவனம் முழு கீழ் மிக்சிகன் தீபகற்பத்தையும் அமெரிக்க அரசாங்கத்திடமிருந்து வாங்க திட்டமிட்டது. இந்த திட்டத்துடன் இணைந்து ஐக்கிய அமெரிக்கப் பேரவை உறுப்பினர்களுக்கு லஞ்சம் கொடுக்க முயன்றதற்காக இவர் அவமதிக்கப்பட்டார்.

## மேற்கோள்கள்

## வெளிப்புற இணைப்புகள்
* *Biography at the ''Dictionary of Canadian Biography Online''

பகுப்பு:1834 இறப்புகள்
பகுப்பு:1760 பிறப்புகள்
பகுப்பு:அமெரிக்க அரசியல்வாதிகள்
பிலியந்தலை மணிக்கூட்டுக் கோபுரம்

**பிலியந்தலை மணிக்கூட்டுக் கோபுரம்** (*Piliyandala Clock Tower*)  என்பது இலங்கையின் தலைநகர் கொழும்பில் பிலியந்தலை என்ற இடத்தில் அமைந்துள்ள ஒரு மணிக்கூட்டுக் கோபுரம் ஆகும். இந்த கடிகார கோபுரம் பிலியந்தலையின் பிரபலமான அடையாளமாகும். உள்ளூர்வாசிகளின் கூற்றுபடியும் பிற ஆவணங்களின்படியும், இந்த கடிகார கோபுரம் தீவின் மிக உயரமான ஒன்றாகும். இது 23.8 மீ (78 அடி) உயரத்திற்கு 4.9 மீ (16 அடி) சுற்றளவு கொண்டது. அறுபது ஆண்டுகளுக்கும் மேலாக இது இருப்பதால், கணிசமான தொல்ல்லியல் நினைவுச் சின்னமாகக் கருதப்படுகிறது. இதனால், இந்தக் கோபுரம் பிலியந்தலை நகரத்திற்கு வரலாற்று முக்கியத்துவத்தை வழங்குகிறது. 

## வரலாறு
டி. சைமன் சமரகூன் தனது தந்தை கார்னெலிஸ் விஜெவிக்ரெமா சமரக்கூன் மற்றும் தனது தாயின் நினைவாக இக்கடிகார கோபுரத்தை அமைத்தார். உள்ளூராட்சி அமைச்சர் கி. வி. வி. கன்னங்கரா அவர்களால் செப்டம்பர் 11, 1952 அன்று கடிகார கோபுரத்தை அமைப்பதற்கான அடிக்கல் நாட்டப்பட்டது. கட்டுமானம் ஏழு மாதங்களில் நிறைவடைந்தது. மேலும், கடிகார கோபுரம் ஏப்ரல் 30, 1953 அன்று பயன்பாட்டுக்கு வந்து அன்றிலிருந்து இயங்கி வருகிறது. 

## மேற்கோள்கள்

பகுப்பு:கொழும்பிலுள்ள கட்டடங்களும் கட்டமைப்புக்களும்
பகுப்பு:இலங்கையில் மணிக்கூட்டுக் கோபுரங்கள்
மிக்கைல் மிக்கைலோவிச் செராசிமோ

thumb|ஒரு நாணயத்தில் மிக்கைல் செராசிமோ
**மிக்கைல் மிக்கைலோவிச் செராசிமோ** (உருசியம்: Михаи́л Миха́йлович Гера́симов) (2 செப்டம்பர் 1907 – 21 சூலை 1970) என்பவர் ஒரு சோவியத் தொல்லியல் ஆய்வாளர் மற்றும் மானுடவியலாளர் ஆவார். இவர் மானிடவியல், தொல்லியல், தொல்லுயிரியல் மற்றும் தடய அறிவியல் ஆகியவற்றின் கண்டுபிடிப்புகளை அடிப்படையாகக் கொண்டு தடயவியல் சிற்பமுறைத் தொழில்நுட்பத்தை உருவாக்கினார். மண்டை ஓடுகளை ஆய்வு செய்து இறந்துபோன 200க்கும் மேற்பட்ட மனிதர்களின் முகங்களை மீள் உருவாக்கம் செய்துள்ளார். அவர்களில் குறிப்பிடத்தக்கவர்கள் தைமூர், உருசியாவின் நான்காம் இவான் மற்றும் பிரெடரிக் சில்லர் ஆகியோராவர்.

## உசாத்துணை

பகுப்பு:1907 பிறப்புகள்
பகுப்பு:1970 இறப்புகள்
பகுப்பு:சோவியத் கண்டுபிடிப்பாளர்கள்
டெய்ட்ரே கிரிஸ்வோல்ட்

**டெய்ட்ரே கிரிஸ்வோல்ட்** (Deirdre Griswold) என்பவர் அமெரிக்க கம்யூனிச அரசியல் செயற்பாட்டாளராகவும், தொழிலாளர் உலகக் கட்சியின் செய்தித்தாளான *தொழிலாளர் உலகத்தின்* ஆசிரியராகவும், அமெரிக்க ஜனாதிபதி பதவியின் முன்னாள் வேட்பாளராகவும் உள்ளார். இவர் 1980ல் ஐக்கிய அமெரிக்க ஜனாதிபதித் தேர்தலில் தொழிலாளர் உலகக் கட்சியின் வேட்பாளராகப் போட்டியிட்டார்.  கேவ்ரியல் ஹோம்ஸ் என்பவர் அவருக்குத் துணையாக இருந்தார்.

கட்சியின் நிறுவனர்களில் ஒருவரான வின்சென்ட் கோப்லாண்ட் என்பவர் இவரது தந்தையாவார். .. அவரது தாயார் எலிசபெத் ரோஸ் கோப்லாண்ட் மற்றும் தந்தைவழி அத்தை சிந்தியா கோக்ரான் ஆகியோரும் பொதுவுடைமைவாதிகள் ஆவர். அவர் ஆண்டி ஸ்டாப் என்பவரைத் திருமணம் செய்து கொண்டார். “தொழிலாளர் உலகம்” இதழின் ஆசிரியராகப் பல தசாப்தங்கள் பொறுப்பு வகித்தார்.

2004ல் ஜனாதிபதி பதவிக்கு மூன்றாம் தரப்பு வேட்பாளருக்கு துணையாக கிரிஸ்வோல்ட் இருந்தார். பிப்ரவரி 12, 2018 அன்று, கிரிஸ்வோல்ட் "டக்கர் கார்ல்சன் இன்றிரவு" என்ற நிகழ்ச்சியில் பங்கேற்றார். அந்நிகழ்ச்சியில் அவர் வட கொரியா அரசை ஆதரித்துப் பேசினார்.

## நூலியல்
* *சீனா: தொழிலாளர் உலகத்தின் பக்கங்களிலிருந்து* (1972) (சாம் மார்சி மற்றும் நவோமி கோஹனுடன்)
* *எத்தியோப்பியன் புரட்சி மற்றும் யு.எஸ். ஏகாதிபத்தியத்திற்கு எதிரான போராட்டம்* (1978)
* *நேரில் பார்த்தவர் எத்தியோப்பியா: தொடரும் புரட்சி* (1979)
* *இந்தோனேசியா: தி பிளட்பத் தட் வாஸ்* (1975)
* *இந்தோனேசியா: நூற்றாண்டின் இரண்டாவது மிகப்பெரிய குற்றம்* (1978)

## மேற்கோள்கள்

பகுப்பு:அமெரிக்க அரசியல்வாதிகள்
பகுப்பு:பெண் அரசியல்வாதிகள்
பிராங்கோயிசு பெட்டிசு டி லா குரோயிக்சு

**பிராங்கோயிசு பெட்டிசு டி லா குரோயிக்சு** (1653–1713) என்பவர் ஒரு பிரெஞ்சு கிழக்கியலாளர் ஆவார். இவர் பாரிசில் பிறந்தார். இவரின் தந்தை பெயரும் பிராங்கோயிசு பெட்டிசு டி லா குரோயிக்சு (1622-1695) தான். இவரின் தந்தை பிரெஞ்சு அவையில் அரபு மொழிபெயர்ப்பாளராகவும் ஒரு எழுத்தாளராகவும் இருந்தார். தந்தை இறந்த பிறகு இவர் அந்தப் பதவிக்கு வந்தார். பிறகு தனது மகன் அலெக்சாந்தர் லூயிசு மேரிக்கு அந்தப் பதவியைக் கொடுத்தார். இவரது மகனும் ஒரு குறிப்பிடத்தகுந்த கிழக்கியலாளர் ஆனார். இளம் வயதிலேயே இவரை பிரெஞ்சு முதல் மந்திரி கோல்பர்ட்டு கிழக்குப் பகுதிக்கு அனுப்பினார். சிரியா, பாரசீகம் மற்றும் துருக்கி ஆகிய நாடுகளில் இவர் இருந்த 10 ஆண்டுகளில் அரபி, பாரசீகம் மற்றும் துருக்கி ஆகிய மொழிகளைக் கற்றார்.

## புத்தகங்கள்
1710ஆம் ஆண்டு செங்கிஸ் கானைப் பற்றி தனது தந்தை எழுதிய சிறந்த சுயசரிதையான, *மகா செங்கிஸ்கானின் வரலாறு, பண்டைய முகலாயர்கள் மற்றும் தாதர்களின் முதல் பேரரசர்* என்கிற புத்தகத்தை இவர் தொகுத்துப் பதிப்பித்தார். இப்புத்தகம் 1722ஆம் ஆண்டு ஆங்கிலத்திற்கு மொழி பெயர்க்கப்பட்டது. இப்புத்தகத்தை அமெரிக்கக் காலனிகளில் பிரபலமானதாக பெஞ்சமின் பிராங்கிளின் ஆக்கினார். தாமசு செபர்சனின் சமய சகிப்புத்தன்மைக்கான விர்சினியா சிலை நிறுவப்பட்டதில் இப்புத்தகம் ஒரு தாக்கத்தை ஏற்படுத்தி இருந்திருக்கலாம் என கருதப்படுகிறது.

## உசாத்துணை

பகுப்பு:1653 பிறப்புகள்
பகுப்பு:1713 இறப்புகள்
நிக்கோல் பெர்ல்மன்

**நிக்கோல் பெர்ல்மன்** () (பிறப்பு: திசம்பர் 10, 1981) என்பவர் அமெரிக்க நாட்டு திரைக்கதை ஆசிரியர் ஆவார்.  மார்வெல் திரைப் பிரபஞ்சப் படங்களான கார்டியன்ஸ் ஆப் தி கேலக்ஸி (2014) மற்றும் கேப்டன் மார்வெல் (2019) போன்ற படங்களில் திரைக்கதை எழுத்தாளராக பணியாற்றியதன் மூலம் மிகவும் பிரபலமானார்.

## ஆரம்ப கால வாழ்க்கை
பெர்ல்மேன் 10 திசம்பர் 1981 இல் கொலராடோ போல்டரில் ஒரு யூத குடும்பத்தில் பென்னி மற்றும் மைக்கேல் பெர்ல்மன் ஆகியோருக்கு மகளாகப் பிறந்தார். இவர் போல்டரில் வளர்ந்து, அங்கு உள்ள போல்டர் உயர்நிலைப் பள்ளியில் கல்வி பயின்றார். அதன் பிறகு நியூயார்க் பல்கலைக்கழகத்தில் கலை திரைப்படம் மற்றும் நாடகம் சார்ந்த படிப்பை படித்து 2003 இல் பட்டம் பெற்றார்.

## திரைப்படம்

## மேற்கோள்கள்

## வெளியிணைப்புகள்
*

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:அமெரிக்க ஆண் எழுத்தாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
2019–2021 ஐசிசி உலகத் தேர்வுத் துடுப்பாட்ட வாகை இறுதிப்போட்டி

2019–21 ஐசிசி உலகத் தேர்வு துடுப்பாட்ட வாகையின் இறுதிப் போட்டி 18-22 சூன் 2021 இந்தியா நியூசிலாந்து அணிகளுகிடையில் சவுத்தாம்ப்டனில் உள்ள உரோசு பவுலில் நடைபெறகிறது. போட்டி வெற்றி**/**தோல்வி இன்றி அல்லது சமனில் முடிந்தால் இரு அணிகளும் கூட்டாக வெற்றியாளர்களாக அறிவிக்கப்பட்டு, கோப்பையை பகிர்ந்து கொள்ளும்.

## பின்னணி

## குழுநிலைப் போட்டிகள் முடிவில்

## அணிகள்

## இறுதிப்போட்டி

; இந்தியா முதல் இன்னிங்சு
{|style="text-align:left"
|-
!  மட்டையாட்டம் 

{|style="text-align:left"
|-
!  பந்துவீச்சு 

;நியூசிலாந்து முதல் இன்னிங்சு
{|style="text-align:left"
|-
!  மட்டையாட்டம் 

{|style="text-align:left"
|-
!  பந்துவீச்சு 

; இந்தியா இரண்டாவது இன்னிங்சு
{|style="text-align:left"
|-
!  மட்டையாட்டம் 

{|style="text-align:left"
|-
!  பந்துவீச்சு 

;நியூசிலாந்து இரண்டாவது இன்னிங்சு
{|style="text-align:left"
|-
!  மட்டையாட்டம் 

{|style="text-align:left"
|-
!  பந்துவீச்சு 

## ஆட்ட முடிவிற்கு பிறகு
பி. ஜே. வட்லிங் இந்த போட்டி முடிவுக்கு பின் அனைத்து பன்னாட்டு துடுப்பாடங்களில் இருந்தும் ஓய்வுபெற்றார். மே 2021 வட்லிங் உலகத் தேர்வுத் துடுப்பாட்ட இறுதிப்போட்டிக்கு பின்பு  ஓய்வுபெறுவதாக  அறிவிப்பு வெளியிட்டுருந்தார்.

## மேற்கோள்கள்

பகுப்பு:ஐசிசி உலகத் தேர்வுத் துடுப்பாட்ட வாகை
அம்சன் குமார்

**அம்ஷன் குமார்** (*Amshan Kumar*) ஒரு இந்திய ஆவணப்பட இயக்குநர், திரைப்படத் தயாரிப்பாளர் மற்றும் எழுத்தாளர் என பன்முகம் கொண்டவர். 2015 ஆம் ஆண்டில் தனது ஆவணப்படமான *யாழ்பாணம் தட்சனாமூர்த்தி - எல்லைக்கு அப்பாற்பட்ட இசை* என்ற படத்திற்காக தேசிய திரைப்பட விருதை வென்றுள்ளார். கடந்த 17 ஆண்டுகளில் தேசிய விருதை வென்ற ஒரு தனி தமிழ் புனைகதை அல்லாத படம் இது. அம்ஷன் குமார் திரைப்படங்களில் ஒரு எழுத்தாளராக பணியாற்றியுள்ளார். இவரது சினிமா ரசனை புத்தகம் பல பல்கலைக்கழகங்களில் ஒரு பாடமாக வைக்கப்பட்டுள்ளது.

இவரது முதல் திரைப்படமான *[[ஒருத்தி]]* 2003 சர்வதேச திரைப்பட விழாவிற்கு தேர்வு செய்யப்பட்டு *இந்திய பனோரமா* பிரிவில் திரையிடப்பட்டது.  அவரது இரண்டாவது திரைப்படமான *மனுசங்கடா*, 39 வது கெய்ரோ சர்வதேச திரைப்பட விழாவிலும், இந்திய பனோரமா பிரிவில் இந்தியாவின் 48 வது சர்வதேச திரைப்பட விழாவிலும் (2017) திரையிடப்பட்டது. இவர் சென்னையில் வசிக்கிறார்.

## தொழில்
அம்ஷன் குமார் இருபத்தியைந்துக்கும் மேற்பட்ட  ஆவணப்படங்களை தயாரித்துள்ளார். பாதல் சர்க்காரின் தேர்டு தியேட்டர், மாடர்ன் ஆர்ட் போன்ற ஆவணப்படங்கள் முக்கியமானவை. சதுப்புநில காடுகள், சி.வி.ராமன், உ.வெ. சாமிநாத ஐயர், சுப்ரமணிய பாரதி  மற்றும் எஸ் .ரங்கராஜன் ஆகிய ஆவணப்படங்களை எடுத்துள்ளார். கி. ராஜநாராயணன் எழுதிய ஒரு சிறு நாவலை அடிப்படையாகக் கொண்டு ஒருத்தி என்ற திரைப்படத்தை இயக்கினார். அம்சன் குமார் முதன்முதலாக இயக்கிய ஒருத்தி படமே இந்திய பனோரமாவில் தேர்ந்தெடுக்கப்பட்டது. இப்படம் புதுச்சேரி அரசு மற்றும் நியூ ஜெர்சியின் தமிழ் சங்கத்தின் சிறந்த திரைப்பட விருதுகளை வென்றது. தவில் வித்வான்  யாழ்பாணம் தெட்சனாமூர்த்தி குறித்த இவரது ஆவணப்படம் 2015 இல் சிறந்த கலை / கலாச்சார திரைப்படத்திற்கான தேசிய விருதை பெற்றது. 17 ஆண்டுகளில் தேசிய விருதை வென்ற முதல் தமிழ் ஆவணப் படம் இது.

இவரது இரண்டாவது திரைப்படமான மனுசங்கடா கோவா சர்வதேச திரைப்பட விழாவின் இந்திய பனோரமா பிரிவில் தேர்ந்தெடுக்கப்பட்டது, அந்த ஆண்டில் தேர்ந்தெடுக்கப்பட்ட ஒரே தமிழ் படம் இதுவாகும். இந்த படம் ஜியோ மாமி மும்பை திரைப்பட விழாவில்  உலக கெய்மரையும், கெய்ரோ சர்வதேச திரைப்பட விழாவில் அதன் சர்வதேச பிரீமியரையும் கொண்டிருந்தது.

## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:திருச்சிராப்பள்ளிக் கலைஞர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
வருண் கமல்

**வருண்** என்பவர் ஒரு இந்திய திரைப்பட நடிகர்  ஆவார். இவர் ஆண்டோனியின் *[[ஒரு நாள் இரவில்]]* (2015) என்ற படத்தில் நடிகராக அறிமுகமானார். பின்னர்  ஏ. எல். விஜய் மற்றும் பிரபுதேவா சம்பந்தப்பட்ட படங்களில் தொடர்ந்து பணியாற்றியுள்ளார்.

## தொழில்
இவர் நடிகர்  ஐசரி வேலனின் பேரனும், தொழிலதிபர்  ஐசரி கணேசின், மருமகனுமாவார். 2011 ஆம் ஆண்டில் ஸ்ரீமானின் தயாரிப்பு நிறுவனத்தின் படமான பரிமளா திரையரங்கம் என்ற படத்தில் விகாஷ் என்ற மேடை பெயரில் கதாநாயகனாக முதன்முதலில்  நடித்தார். அப்படத்தில் கிஷோர், விவேக், சனுஷா,  ஆர்யா உள்ளிட்டோர் விருந்தினர் தோற்றத்தில் நடித்தனர். ஆனால் அப்படம் தயாரிப்பு சிக்கல்களில் சிக்கியதால் திரையரங்குகளில் வெளிவரவில்லை. பின்னர் வருண்  ஏ. எல். விஜய்யின் மேற்பார்வையில் உதவி இயக்குநராக பயிற்சி பெற்றார். மேலும்  *[[தலைவா]]* (2013) படத்தின் உருவாக்கத்தில் பணியாற்றினார். தான் தயாரிக்கும் தனது அடுத்த படத்தில் நடிக்குமாறு வருணை விஜய் கேட்டுக்கொண்டார், *[[ஒரு நாள் இரவில்]]* (2015) என்ற பரபரப்பூட்டும் அப்படத்தை பிரபல திரைப்பட தொகுப்பாளரான ஆண்டோனி இயக்க வருண் நடித்தார். அப்படத்தில் முப்பது வயது தானி ஓட்டுநர்  கதாபாத்திரத்தில் நடிக்க வருண் தன் எடையை பதினைந்து கிலோகிராம் வரை கூட்டினார். மேலும் இப்படத்தில் சத்யராஜ், அனுமோள், யூகி சேது ஆகியோர் நடித்தனர். இந்த படம் வணிக ரீதியாக சிறப்பான வெற்றியை ஈட்டவில்லை. ஆனால் விமர்சகர்களிடமிருந்து நேர்மறையான விமர்சனங்களைப் பெற்றது.

கற்பனை பரபரப்பூட்டும் திரைப்படமான *[[போகன்|போகனில்]]* ஜெயம் ரவி, அரவிந்த்சாமி ஆகியோருடன் இணைந்து நடித்த வருண் அதில் ஒரு காவல்துறை அதிகாரியாக நடித்தார், அதற்காக இவர் உடல் எடையைக் கூட்டினார். வருண்  பிரபு தேவா தயாரிக்கும் படமான *[[சம் டைம்ஸ் (தமிழ்த் திரைப்படம்)|சம் டைம்சில்]]* படத்தின் வழியாக மீண்டும் ஒரு முக்கியப் பாத்திரத்தில் நடித்தார்.  இரண்டாவது முன்னணி நடிகராக *[[நெருப்புடா]]* படத்திலும், விக்ரம் பிரபுவுடன் இணைந்து நடித்தார்.  மேலும் ஏ. எல். விஜய் இயக்கிய *[[வனமகன் (திரைப்படம்‌)|வனமகன்]]* படத்தில் ஜெயம் ரவி மற்றும் சாயிஷா ஆகியோருடன் இணைந்து நடித்தார்.

சம்யுக்தா ஹெக்டேவுடன் 2019 ஆம் ஆண்டு வெளியான தமிழ் நகைச்சுவை நாடக திரைப்படமான *[[பப்பி]]* படத்தில் வருண் நாயகனாக அறிமுகமானார். பிரபு தேவா தயாரிக்கும் வினோதன்  படத்தில் வருண் இரண்டாவதாக முன்னணி கதாப்பாத்திரத்தில் நடிக்கவுள்ளார். அப்படத்தில் இவருடன் இணைந்து வேதிகா மற்றும் சலோனி லுத்ரா ஆகியோர் நடிக்கவிருக்கிறனர்.

## திரைப்படவியல்

### தொலைக்கட்சி

## குறிப்புகள்
 

பகுப்பு:1992 பிறப்புகள்
பகுப்பு:சென்னை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:பிக் பாஸ் தமிழ் போட்டியாளர்கள்
காலி மணிக்கூட்டுக் கோபுரம்

thumb|400x400px| காலி மணிக்கூட்டுக் கோபுரம்
**காலி மணிக்கூட்டுக் கோபுரம்** (*Galle Clock Tower)* (அல்லது **அந்தோனிசு நினைவு மணிக்கூட்டுக் கோபுரம்**) என்பது இலங்கையின் காலியிலுள்ள காலிக் கோட்டைக்குள் அமைந்துள்ளது. இந்த மணிக்கூட்டுக் கோபுரம் ஒரு பிரபலமான அடையாளமாகும். மேலும் கோட்ட்டையின் முன்னாள் பாதுகாப்பு அறையின் தளத்தில், மத்தியக் கொத்தளத்தை நோக்கியபடி நிற்கிறது. இலங்கையின் மருத்துவர் பீட்டர் அந்தோனிசை அங்கீகரிக்கும் விதமாக காலி மக்களால் நிதி திரட்டப்பட்டு இது 1883 ஆம் ஆண்டில் கட்டப்பட்டது.  இது ஜான் ஹென்றி கியூஸ் லாண்டனின் வடிவமைப்பை அடிப்படையாகக் கொண்டது.  இந்த கடிகாரம் ஒரு நன்றியுள்ள நோயாளியான முதலியார் சாம்சன் டி அப்ரூ ராஜபக்சேவின் பரிசாகும். 

கடிகாரக் கோபுரம் ஒரு கல்வெட்டைக் கொண்டுள்ளது:

: "இந்த கோபுரம் பீட்டர் டேனியல் அந்தோனிசின் என்பவர் (காலியில் பிறந்தவர்) மனிதனின் துன்பங்களை நிவர்த்தி செய்வதில் அவரது திறமை மற்றும் கருணைக்கு சான்றாக பொது சந்தா மூலம் அமைக்கப்பட்டது. MDCCCLXXXIII ".

மருத்துவர் அந்தோனிசு (1822-1903) ஒரு புகழ்பெற்ற பரங்கிய மருத்துவர் ஆவார். இவர் இலங்கையின் தென் மாகாணத்திற்கான காலனித்துவ அறுவை சிகிச்சை நிபுணராகவும், இலங்கை சட்டவாக்கப் பேரவையின் பிரதிநிதியாகவும் பணியாற்றினார். 

இந்த கோபுரம் சுமார் நான்கு மாடி உயரத்தில் (25.3 மீ (83 அடி) கோட்டை கோபுரங்களுக்குள் நுழைந்தவுடன் அமைந்துள்ளது. 

## மேலும் காண்க
* காலிக் கோட்டை
* காலி கலங்கரை விளக்கம்

## மேற்கோள்கள்

பகுப்பு:இலங்கையில் மணிக்கூட்டுக் கோபுரங்கள்
ஜேம்ஸ் வில்லியம் மார்சல்

**ஜேம்ஸ் வில்லியம் மார்சல்** (*James William Marshall*) (ஆகத்து 14, 1822 - பெப்ரவரி 5, 1910) குடியரசுத் தலைவர் யுலிசீஸ் கிராண்ட்-இன் கீழ் அமெரிக்காவின் அஞ்சல் துறைத் தலைமை இயக்குநராகவும், லிங்கன், கிராண்ட் மற்றும் ஹேய்ஸ் ஆகியோரின் கீழ் பல திறன்களால் ஒரு அரசாங்க நிர்வாகியாகவும் இருந்தார். கிராண்ட் நிர்வாகத்தின் கடைசி அமைச்சரவை உறுப்பினராக மார்சல் மூன்றாவது இடத்தில் இருந்தார்.

## ஆரம்பகால வாழ்க்கை, திருமணம் மற்றும் தொழில்
ஜேம்ஸ் வில்லியம் மார்சல் 1822 ஆகத்து 14 அன்று வர்ஜீனியாவில் பிறந்தார். இவரின் தாயார் சூசன் ஓரியா மார்சல் மற்றும் இவரின் தந்தை ஜேம்ஸ் பெடே. இவரது தாத்தா ரஷ் மார்சல் ஆவார்.  1837 வரை கிளார்க் மற்றும் பாக்கியர் மாவட்டங்களில் பள்ளிகளில் பயின்றார். அதே ஆண்டு மார்சல் கென்டக்கியின் மவுண்ட் ஸ்டெர்லிங் நகருக்கு மாறினார். அங்கு இவர் வணிகத்தில் ஈடுபட்டார்.    1848இல் இவர் பென்சில்வேனியாவின் கார்லிஸ்லில் அமைந்துள்ள திக்கின்சன் கல்லூரியில் பட்டம் பெற்றார். பென்சில்வேனியாவில்  பட்டம் பெற்ற பிறகு மார்சல் 1848 முதல் 1850 வரை திக்கின்சன் கல்லூரியில் பண்டைய மொழிகளின் இணை பேராசிரியராகப் பணியாற்றினார்.  பின்னர் இவர் 1850 முதல் 1862 வரை பண்டைய மொழிகளின் முழு பேராசியராகப் பணியாற்றினார்.  இவர் 1850இல் கார்லிசலின் ஜேன் ஸ்டீபன்சனை மணந்தார்.

## அமெரிக்காவின் தூதர்
அமெரிக்க உள்நாட்டுப் போர் வெடித்தபோது, அப்பொழுது ​​பணியாற்றிய குடியரசுத் தலைவர் ஆபிரகாம் லிங்கனால் இங்கிலாந்தின் லீட்சுக்கு அமெரிக்க தூதராக நியமிக்கப்பட்டார்.

## முதல் உதவி அஞ்சல் துறைத் தலைமை இயக்குநர் (1869-1874)
1869 ஆம் ஆண்டில் அதிபர் யுலிசீஸ் கிராண்ட் இவரை முதல் உதவி அஞ்சல் துறைத் தலைமை அதிகாரியாக நியமித்தார். இவர் இதில் 1874 வரை பணியாற்றினார்.

## அமெரிக்காவின் அஞ்சல் துறைத் தலைமை இயக்குநர் (1874)
அமெரிக்கக் குடியரசுத் தலைவர் கிராண்ட் சூலை 1874 இல் இவரை அமெரிக்காவின் அஞ்சல் துறைத் தலைமை அதிகாரியாக்கினார். 1869இல் இப்பதவியில் நியமிக்கப்பட்ட ஜான் கிரெஸ்வெல் ராஜினாமா செய்ததால், மார்சல் நியமிக்கப்பட்டார். இவர் அப்பதவியில் செப்டம்பர் 1874 வரை, அதே ஆண்டில் மார்சல் சூவல் அப்பதவிக்கு  நியமிக்கப்படும்வரை வரை பணியாற்றினார். 

## முதல் உதவி தலைமை இயக்குநர் (1874-1877)
அதே ஆண்டில் சூவல் அஞ்சல் துறைத் தலைவராக நியமிக்கப்பட்ட பின்னர் மார்சல் 1874 இல் முதல் உதவி தலைமை இயக்குநராக நியமிக்கப்பட்டார். கிராண்ட் நிர்வாகத்தின் முடிவில் ஜேம்ஸ் மார்சல் 1877 வரை இச்சேவையைத் தொடர்ந்தார். 
## பிற்காலத் தொழில்
அப்போதைய அதிபர் ருதர்போர்ட் பி. ஹேஸின் கீழ் பணியாற்றிய அஞ்சல்துறையின் தலைமை அதிகாரி கீ என்பவரால் இவர் இரயில்வே அஞ்சல் சேவையின் பொது கண்காணிப்பாளராக நியமிக்கப்பட்டார். 1880 இல் கீயின் பதவிக்காலம்வரை இவர் அப்பதவியில் இருந்தார். பின்னர் இவர் அரசியல் மற்றும் பொது வாழ்க்கையிலிருந்து ஓய்வு பெற்றார். 

## மரணம்
பெப்ரவரி 5, 1910 இல், மார்சல் வாசிங்டனில் உடல் பலவீனத்தால் இறந்தார்.  
## ஆதாரங்கள்
* 
* 
## மேற்கோள்கள்

## வெளி இணைப்புகள்
*

பகுப்பு:1822 பிறப்புகள்
பகுப்பு:1910 இறப்புகள்
பகுப்பு:அமெரிக்கர்கள்
சம்யுக்தா எக்டே

**சம்யுக்தா ஹெக்டே** (பிறப்பு 17 சூலை 1998)  என்பவர்  ஒரு இந்திய திரைப்பட நடிகையாவ்ர். இவர் குறிப்பாக தென்னிந்தியத் திரைப்படத்துறையில் நடிக்கிறார். இவர் ரிஷாப் செட்டி இயக்கிய கிரிக் பார்ட்டி படத்தின் மூலம் அறிமுகமானார். அப்படத்தில் ரக்ஷித் செட்டிக்கு ஜோடியாக  ஆர்யா என்ற பாத்திரத்தில் நடித்தார், இதற்காக கன்னடத்தின் சிறந்த துணை நடிகைக்கான பிலிம்பேர் விருதைப் பெற்றார்.

எம்டிவி ரோடீஸ், பிக் பாஸ் கன்னடம் (2017)  எம்டிவி ஸ்பிளிட்ஸ்வில்லா ஆகிய உண்மைநிலை நிகழ்ச்சிகளிலும் கலந்துகொண்டார்.

## ஆரம்ப மற்றும் தனிப்பட்ட வாழ்க்கை
சம்யுக்தா பெங்களூரில் ஒரு இந்து அவ்யக பிராமண தந்தைக்கும், கத்தோலிக்க தாய்க்கும் பிறந்தார். இவரது சொந்த கிராமமானது  வடகன்னட மாவட்டத்தில் உள்ள கெலகினமனே ஆகும். புனித பால்ஸ் ஆங்கிலப் பள்ளியில்  தனது பள்ளிப் படிப்பை படித்தார். ஸ்ரீ பகவன் மகாவீர் ஜெயின் கல்லூரியில் இளங்கலை உளவியல் மற்றும் இதழியல் படித்துவந்த நிலையில் தனது பட்டப்படிப்பை நிறுத்திவிட்டு,  நடனத்ததையும், நடிப்பையும் தொடர்ந்தார்.

## தொழில்
2016 ஆம் ஆண்டில், தன் 17வது வயதில்,  ரக்சித் செட்டியின் நகைச்சுவை-நாடகப் படமான *கிரிக் பார்ட்டி* என்ற படத்தில் நடிகையாக அறிமுகமானார்.  அந்த படம் விமர்சன ரீதியான பாராட்டைப் பெற்றது,  வணிக ரீதியான பெரிய வெற்றியையும் பெற்றது.

2016 ஆம் ஆண்டில், *[[எம்டிவி ரோடீஸ்]] என்ற* என்ற உண்மைநிலை தொலைக்காட்சி நிகழ்ச்சியில்  எக்டே ஒரு போட்டியாளராக கலந்துகொண்டார். இந்த நிகழ்ச்சியில் கலந்துகொள்வது  தனது குழந்தை பருவ கனவு என்று இவர் கூறினார்.

2018 அக்டோபரில், எக்டே  *எம்டிவி ஸ்பிளிட்ஸ்வில்லாவில்* அதன்  *பதினொன்றாவது பருவத்தில்* ஒரு வைல்ட் கார்டு நுழைவு மூலம் நுழைந்து இரண்டாவது இடம் பெற்றார்.

## திரைப்படவியல்

## தொலைக்காட்சி

## விருதுகள் மற்றும் பரிந்துரைகள்

## குறிப்புகள்
&nbsp;

## வெளி இணைப்புகள்

* 

பகுப்பு:கன்னடத் திரைப்பட நடிகைகள்
பகுப்பு:1998 பிறப்புகள்
பகுப்பு:வாழும் மக்கள்
மலேசியா போக்குவரத்துப் பதிவெண்கள்

மலேசியாவில் உள்ள அனைத்துத் தனியார்; வணிக வாகனங்களின் முன்புறத்திலும், பின்புறத்திலும் **மலேசியா போக்குவரத்துப் பதிவெண்கள்** (நம்பர் பிளேட்டுகள்) காட்டப்பட வேண்டும் என்பது அரசு சட்டமாகும். போக்குவரத்துப் பதிவெண்களை  மலேசிய சாலைப் போக்குவரத்துத் துறை (மலாய்: *Jabatan Pengangkutan Jalan Malaysia*) வழங்குகிறது. 

மலேசிய சாலைப் போக்குவரத்துத் துறையை, மலேசியாவில் சுருக்கமாக **சே.பி.சே.** (*JPJ*) என்று அழைக்கிறார்கள். மிக அண்மையில் வழங்கப்பட்ட போக்குவரத்துப் பதிவெண்களை மலேசிய சாலைப் போக்குவரத்துத் துறை இணையத்தளம் மூலம் சரிபார்க்கலாம்.  அதன் இணைய முகவரி: **https://www.jpj.gov.my/en/web/main-site/semakan-nombor-pendaftaran-terkini**

தற்போது பயன்படுத்தப்படும் வடிவங்களின் ***எடுத்துக்காட்டுகள்*** பின்வருமாறு;

## வடிவமைப்பு

1900-ஆம் ஆண்டுகளில் மலாயாவில் இயந்திரம் பொருத்தப்பட்ட வாகனங்கள் அறிமுகப்படுத்தப்பட்ட போது போக்குவரத்துப் பதிவெண்கள் அறிமுகம் செய்யப்பட்டன. பின்னர் 1932-ஆம் ஆண்டு மாற்றம் கண்டது. ஆங்கில எழுத்துருவான தடித்த ஏரியல் *(Arial Bold)* பயன்படுத்தப் படுகிறது. மலாயா சுதந்திரம் அடைந்த பிற்கு பல முறை பற்பல மாற்றங்களை அடைந்து உள்ளது.

## Sxx ## ## வழிமுறை


 


கோலாலம்பூர், புத்ராஜெயா மற்றும் லங்காவி போன்ற இடங்களில் பயன்படுத்தப்படும் வாகனங்கள்; பொது வாடகைக் கார்கள் எனும் டாக்சிகள்; தூதரகங்களின் வாகனங்கள்; ஆகியவை மலேசியச் சாலைப் போக்குவரத்து பதிவெண்கள் நடைமுறையில் இருந்து மாறுபட்டு உள்ளன. 

அவற்றைத் தவிர்த்து மலேசியாவில் உள்ள மற்ற அனைத்து வாகனங்களும் **Sxx ## ##** எனும் வழிமுறையைப் பயன்படுத்துகின்றன.

* **S** - இது மாநிலத்தின் முன்னொட்டு. (எ.கா. : W = கோலாலம்பூர், A = பேராக், B = சிலாங்கூர், P = பினாங்கு)
* **x** - அகர வரிசை. (எ.கா. : A, B, C ... X, Y. சேர்க்கப் படாதவை: I, O, Z)
* **#** - எண் வரிசை. (எ.கா. : 1, 2, 3 ... 9998, 9999)

## தீபகற்ப மலேசியா


 


## சரவாக்

## சபா

தற்சமயம் பயன்படுத்தப்படும் பதிவெண்கள்




ஒரு வாகனத்தின் மாதிரி பதிவெண்கள் பட்டை


## வாடகைக் கார்கள்

## மலேசியாவில் உள்ள தூதரகங்களுக்கான வாகனப் பதிவெண்கள்

## மலேசிய இராணுவம்




மலேசியாவில் உள்ள அனைத்து இராணுவ வாகனங்களுக்கும் **Z** எனும் முன்னொட்டு பயன்படுத்தப் படுகிறது.

`ZB ####` கருப்பு பட்டையில் வெள்ளை எழுத்துக்களைக் கொண்ட வடிவம். முன்னணிச் சுழியங்கள் எதுவும் இல்லை. அதாவது சுழியங்களைக் கொண்டு பதிவெண்கள் தொடங்குவது இல்லை. **I** மற்றும் **O** எழுத்துக்கள் பயன்படுத்தப்படுவது இல்லை.

* **Z** - அனைத்து மலேசிய ஆயுதப்படை வாகனங்களுக்கான நிலையான முன்னொட்டு.
* **B** - கிளை முன்னொட்டு. (எ.கா.: D = மலேசிய இராணுவம்; U = அரச மலேசிய விமானப்படை
* **#** - எண் வரிசை. (எ.கா.: 1, 2, 3 ... 9998, 9999)

## மலேசிய அரச வாகனங்கள்
மலேசியாவின் சுல்தான்கள், மாநிலங்களின் ஆட்சியாளர்கள் மற்றும் அவர்களின் குடும்பத்தினர் தனித்துவமான பதிவுத் தகடுகளைப் பயன்படுத்துகின்றனர். 




இந்த அதிகாரப்பூர்வமான எண் தட்டுகள் பெரும்பாலானவை, மஞ்சள் பின்னணியைக் கொண்டவை. மேலும் வாகன உரிமையாளர்களின் அதிகாரப்பூர்வமான அரசப் பெயர் அல்லது சின்னங்களை அந்தத் தட்டுகள் தாங்கி நிற்கின்றன.

## சான்றுகள்

பகுப்பு:மலேசியாவில் போக்குவரத்து
பிபு குமாரி தேவி

**பிபு குமாரி தேவி** (Bibhu Kumari Devi) திரிபுராவின் அரச குடும்பத்தின் தற்போதைய தலைவராவார். 28 ஜூன் 1944 ஆம் ஆண்டு சூன் மாதம் 28 அன்று இவர் பிறந்தார். இந்திய தேசிய காங்கிரசின் அரசியல்வாதியாகவும் 10 வது மக்களவையின் முன்னாள் உறுப்பினராகவும் இருந்தார்.

## ஆரம்பகால வாழ்க்கை
ராஜா லாவ் ஷாவின் மகளான, பிபு குமாரி தேவி ஜூன் 28, 1944 இல் முசோரியில் பிறந்தார். பின்னர் ஐக்கிய மாகாணங்களில்  பிர் பிக்ரம் கிஷோர் டெபர்மனின் மருமகள் ஆனார்.  லக்னோவில் உள்ள இசபெல்லா தோபர்ன் கல்லூரியில் பட்டம் பெற்றார்.

## தொழில்
இவர் 1983 ஆம் ஆண்டில் திரிபுரா சட்டமன்றத்தில் இந்திய தேசிய காங்கிரசின் உறுப்பினராக சோ்ந்தார். அதே ஆண்டு அவர் அகில இந்திய காங்கிரஸ் குழுவில் சேர்க்கப்பட்டார். 1989 முதல் 1991 வரை, திரிபுரா மாநில அரசாங்கத்தில் வருவாய் மற்றும் உள்ளாட்சித்துறை அமைச்சராகப் பணியாற்றினார். 1991ஆம் ஆண்டில் இந்திய தேசிய காங்கிரசின் சார்பில் திரிபுரா கிழக்கு மக்களவைத் தொகுதி பழங்குடியினருக்கு ஒதுக்கப்பட்ட போது அத்தொகுதியில் போட்டியிட பணிக்கப்பட்டார். இந்திய பொதுவுடமைக் கட்சியின் பாஜு பான் ரியானை தோற்கடித்து இந்தியாவின் 10 ஆவது மக்களவையின் உறுப்பினரானார்.

1998 ஆம் ஆண்டில் திரிபுரா சட்டமன்றத் தேர்தலில் மாதாபரி தொகுதியில் போட்டியிட வலியுறுத்திய இந்திய தேசிய காங்கிரசு கட்சியின் முடிவினை ஒருதலைபட்சமானது என்று விமர்சித்து அத்தேர்தலில் போட்டியிட மறுத்தார்.

## தனிப்பட்ட வாழ்க்கை
தேவி திரிபுராவின் மன்னர், கிரிட் பிக்ரம் கிஷோர் டெப் பார்மனை மணந்தார்.  அவருக்கு ஒரு மகனும் இரண்டு மகள்களும் இருந்தனர். அவரது கணவரும் மகனும்  இந்திய தேசிய காங்கிரசின் உறுப்பினர்களாகவும் இருந்தனர். இவரை 2015 ஆம் ஆண்டில், நீர்மகால் அரண்மனை மற்றும் உருத்திராசாகர் ஏரியை, திரிபுராவில் உள்ள ஒரு உள்ளூர் நீதிமன்றமானது மாநில அரசிடம் ஒப்படைக்க உத்தரவிட்டது  

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:திரிபுரா அரசியல்வாதிகள்
பகுப்பு:10வது மக்களவை உறுப்பினர்கள்
உயிர்வேதியியல் கண்டறிதல்

**உயிர்வேதியியல் கண்டறிதல்** (*Biochemical detection*) என்பது சுவடளவு பகுப்பாய்வு தொடர்புடைய இடங்களில் உயிர்வேதியியல் பொருட்களையும் அவற்றின் அடர்த்தியையும்  கண்டறிவதற்கான அறிவியல் மற்றும் தொழில்நுட்பமாகும். பொதுவாக ஒரு குவார்ட்சு படிக நுண் தராசைப்  பயன்படுத்துவதன் மூலம் இக்கண்டுபிடிப்பு மேற்கொள்ளப்படுகிறது.

ஒரு குவார்ட்சு படிக ஒத்திசைவியின் அதிர்வெண் மாற்றத்தை அளவிடுவதன் மூலம் ஓரலகு பரப்பளவிற்கான நிறை இங்கு அளவிடப்படுகிறது. மற்றொரு முறை நானோ துகள்களை அடிப்படையாகக் கொண்டு கண்டறியப்படுகிறது.
 
நுண்ணுயிர் உயிர் வேதியியல் சோதனைகள் நுண்ணுயிரிகளை அடையாளம் காணவும், குறைந்த செலவில் கண்டறிதலை நிகழ்த்தவும், அறியப்படாத மாதிரியை அடையாளம் காண்பதற்கான துல்லியத்தை உறுதிப்படுத்தவும் அல்லது அதிகரிக்கவும் தேவையான நேரத்தை குறைக்கின்றன. தற்கால  நுண்ணுயிர் அடையாளம் காணும் செயல்முறையில் இம்முறைகள் வேகமாக வளர்ந்து வருகின்றன. 
## மேற்கோள்கள்

## நூலோதி

*
*
*

பகுப்பு:உயிர்வேதியியல்